**ՀԻՄՆԱՎՈՐՈՒՄ**

**Դիլիջան համայնքում մասնակցային բյուջետավորման գործընթացի ժամանակ ընտրված առաջարկի իրականացմանը հավանություն տալու մասին**

1.Նախագծի ընդունման անհրաժեշտությունը՝

Նախագծի մշակման համար հիմք են հանդիսացել «Տեղական ինքնակառավարման մասին» օրենքի 8-րդ հոդվածի 1-ին մասի 14-րդ կետը, 11-րդ հոդվածը, 13-րդ հոդվածի 10-րդ մասը,
մասնակցային բյուջետավորման գործընթացի ժամանակ ներկայացվել է մեկ առաջարկ, որը ընտրվել է հաշվի առնելով սահմանված չափանիշները։ Ընտրվել է Դիլիջան համայնքի քաղաքացի՝ Հռիփսիմե Պողոսյանի առաջարկը՝ «Խաղահրապարակի և բակային մարզասարքերի հիմնում», որը իրականացվելու է Դիլիջան համայնքի տարածքում, առաջարկի իրականացումը ներառվում է տեղական ինքնակառավարման մարմինների լիազորությունների մեջ, առաջարկի իրականացման համար անհրաժեշտ նախահաշվային գինը չի գերազանցում ավագանու կողմից մասնակցային բյուջետավորման համար հատկացված 5 000 000 դրամը, նախատեսվող նախագիծը ներառված չի համայնքի զարգացման ծրագրերում, իրականացումը տեխնիկապես հնարավոր է և համապատասխանում է Դիլիջան համայնքի ղեկավարի 16/04/2024 N 490-Ա որոշմամբ հաստատված չափանիշներին: Առաջարկը մասնակցային բյուջետավորման հանձնաժողովի կողմից հավանության է արժանացել և քանի որ այն եղել է միակ ներկայացված ծրագիրը, որոշվել է ներկայացնել համայնքի ավագանու հաստատմանը և տեղափոխել իրականացման փուլ։

2. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին.
Դիլիջան համայնքի ավագանու «Դիլիջան համայնքում մասնակցային բյուջետավորման գործընթացի ժամանակ ընտրված առաջարկի իրականացմանը հավանություն տալու մասին» նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։
3. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.

Նախագծի ընդունման կապակցությամբ Դիլիջան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

 **ՀԱՄԱՅՆՔԻ ՂԵԿԱՎԱՐ՝ Դ. ՍԱՐԳՍՅԱՆ**